text: Gik amok mod sin eks
  26 juli 2015 kl. 15.12
  En mand overfaldt sin ekskæreste og hendes familie, da de var i gang med bodelingen.
  Kvinden var nervøs for sin 25-årige ekskæreste, så hun havde taget tre familiemedlemmer med til bodelingen i Esbjerg.
  Og frygten var berettiget: Under bodelingen blev den 25-årige så ophidset, at han overfaldt kvinden og hendes tre familiemedlemmer og sprøjtede peberspray i ansigtet på dem.
  Politiet siger til TV SYD, at han nu bliver sigtet både for vold og for at have en peberspray.
  